open-index/open-wikipedia-markdown huggingface dataset:
José Paulo Bezerra Maciel Júnior

**José Paulo Bezerra Maciel Júnior**, eller  **Paulinho** () er ein brasiliansk fotballspelar som i 2018 spela for Barcelona i spansk Primera División, og for landslaget til Brasil. Han vart seriemeister i Brasil med Corinthians i 2011 og var med på vinna fotball-VM for klubblag med Corinthians i 2012. I 2015 og 2016 vart han seriemeister i Kina med Guangzhou Evergrande. Med Brasil sitt landslag vann han Confederations Cup, også kjent som prøve-VM, i 2013.
Frederico Chaves Guedes

**Frederico Chaves Guedes**, eller  **Fred** () er ein brasiliansk fotballspelar som i 2014 spela for Fluminense i den brasilianske fotballigaen, og for landslaget til Brasil. Han vart seriemeister i Frankrike med Olympique Lyonnais i 2005/06-, 2006/07- og 2007/08-sesongen, og seriemeister i Brasil med Fluminense i 2010 og 2012. Med Brasil sitt landslag vann han Confederations Cup, også kjent som prøve-VM, i 2013.
Oscar dos Santos Emboaba Júnior

**Oscar dos Santos Emboaba Júnior**, eller berre  **Oscar** (), er ein brasiliansk fotballspelar som i 2014 spela for Chelsea i engelsk Premier League, og for landslaget til Brasil. Han var med på å vinna Europaligaen med Chelsea i 2012/13-sesongen. Med Brasil sitt landslag vann han Confederations Cup, også kjent som prøve-VM, i 2013, og tok OL-sølv i 2012.
Dante Bonfim Costa Santos

**Dante Bonfim Costa Santos**, eller berre  **Dante** () er ein brasiliansk fotballspelar som i 2014 spela for Bayern München i tysk Bundesliga, og for landslaget til Brasil. Han vart seriemeister i Belgia med Standard Liège i 2007/08-sesongen, og i Tyskland med Bayern München i 2012/13- og 2013/14-sesongen. Med Bayern vann han òg den europeiske meisterligaen i 2012/13-sesongen og VM for klubblag i 2013. Med Brasil sitt landslag vann han Confederations Cup, også kjent som prøve-VM, i 2013.
Maxwell Cabelino Andrade

**Maxwell Cabelino Andrade**, eller berre  **Maxwell** () er ein brasiliansk fotballspelar som i 2014 spela for Paris Saint-Germain i fransk Ligue 1, og for landslaget til Brasil. Han vart seriemeister i Nederland med Ajax i 2001/02- og 2003/04-sesongen, i Italia med Inter i 2006/07- , 2007/08- og 2008/09-sesongen, i Spania med Barcelona i 2009/10- og 2010/11-sesongen og i Frankrike med Paris Saint-Germain i 2012/13- og 2013/14-sesongen. Han vart kåra til årets spelar i Nederland i 2004.
Henrique Adriano Buss

**Henrique Adriano Buss**, eller berre  **Henrique** () er ein brasiliansk fotballspelar som frå 2014 spela for Napoli i italiensk Serie A, og for landslaget til Brasil. Han vart cupmeister i Italia med Napoli i 2013/14-sesongen.
Hulk

**Givanildo Vieira de Souza**, eller  **Hulk** () er ein brasiliansk fotballspelar som i 2014 spela for Zenit St. Petersburg i den russiske fotballigaen, og for landslaget til Brasil. Han har vorte seriemeister i Portugal med Porto fire gonger, i 2008/09-, 2010/11-, 2011/12- og 2012/13-sesongen, og var med å vinna Europaligaen med Porto i 2010/11-sesongen. Med Brasil var han med på å ta OL-sølv i 2012. Han var toppskårar i den portugisiske toppdivisjonen i 2010/11-sesongen og vart kåra til årets spelar i den portugisiske ligaen i 2010/11- og 2011/12-sesongen. I 2012/13-sesongen vart han kåra til årets spelar i den russiske toppdivisjonen. Han var Zenit sin toppskårar i ligaen i 2013/14-sesongen.

## Bakgrunnsstoff
*
Hernanes

**Anderson Hernandes de Carvalho Viana Lima**, eller **Hernanes** () er ein brasiliansk fotballspelar som spelar for São Paulo FC, og for landslaget til Brasil. Han vart seriemeister i Brasil med São Paulo i 2007 og 2008, og cupmeister i Italia med Lazio i 2012/13-sesongen. Med Brasil sitt landslag vann han Confederations Cup, også kjent som prøve-VM, i 2013. I 2008 vart han kåra til årets spelar i den brasilianske ligaen.
Willian Borges da Silva

**Willian Borges da Silva**, eller berre **Willian** () er ein brasiliansk fotballspelar som i 2020 spela for Chelsea i engelsk Premier League, og for landslaget til Brasil. Han vart seriemeister i Ukraina med Sjakhtar Donetsk i 2007/08-, 2009/10-, 2010/11- og 2011/12-sesongen og vann UEFA-cupen med Sjakhtar i 2008/09-sesongen.
Bernard Anício Caldeira Duarte

**Bernard Anício Caldeira Duarte**, eller berre **Bernard** () er ein brasiliansk fotballspelar som spelar for Everton FC. Han spelar også for det brasilianske landslaget. 

I 2014 spela han for Sjakhtar Donetsk i den ukrainske serien, og for landslaget til Brasil. Han var med på å vinna Confederations Cup, også kjent som prøve-VM, med Brasil sitt landslag i 2013.

## Kjelder
Jô

**João Alves de Assis Silva**, eller **Jô** () er ein brasiliansk fotballspelar som i 2014 spela for Atlético Mineiro i den brasilianske fotballigaen, og for landslaget til Brasil. Han vart seriemeister i Brasil med Corinthians i 2005 og i Russland med CSKA Moskva i 2006. Med Brasil var han med på å ta bronsemedalje i OL i 2008 og vann Confederations Cup, også kjent som prøve-VM, i 2013.

## Bakgrunnsstoff
*
Victor Leandro Bagy

**Victor Leandro Bagy**, eller berre **Victor** () er ein brasiliansk fotballspelar som i 2014 spela for Atlético Mineiro i den brasilianske fotballigaen, og for landslaget til Brasil. Han var med på å vinna Copa Libertadores med Atlético Mineiro i 2013. Med Brasil var han med på å vinna Confederations Cup, også kjent som prøve-VM, i 2009. Under fotball-VM i 2014 var han den einaste av spelarane i Brasil sin landslagstropp utan erfaring frå europeisk fotball.
Alessandro Costacurta

**Alessandro Costacurta** () er ein italiensk tidlegare fotballspelar frå Jerago con Orago i Varese-provinsen, som vanlegvis spelte på midtstopparplass. Han spelte for Milan frå 1987 til 2007, ein klubb han vann både Europacupen og Meisterligaen to gongar med, samt seks italienske seriemeisterskap og eitt nasjonalt cupgull. Mellom 1991 og 1998 aksla han den italienske landslagstrøya 59 gongar, og fekk VM-sølv for Italia i 1994.

I 2008/09 var han trenar for fotballklubben AC Mantova.

### Klubbspel
Sesongen 1986/87 spelte Costacurta for Monza i Serie C. Han debuterte i Serie A for Milan mot Hellas Verona 25. oktober 1987, men det tok eit lite år før han fekk fast plass i midtforsvaret til det norditalienske meisterlaget. Både i 1989 og 1990 var han og Franco Baresi sentrale i midtforsvaret då Milan vann to europacupsigrar på rad. Nye triumfar vart det på dei to og lagkameratane då klubben vann Serie A i tre år på rad; 1992-94. I 1994 vann elles Milan og Costacurta den ferske Meisterligaen, men finalekampen måtte han sjå frå tribuneplass, grunna for mange gule kort.

I 1996 og 1999 vart Costacurta italiensk seriemeister for fjerde og femte gong. Hans sjette og siste seriegull i Italia kom då Milan vann Serie A i 2004. Sesongen i førevegen vann Costacurta sin einaste italienske cuppokal etter at det vart Milan-siger i den nasjonale cupfinalen, veka etter han sikra seg sin andre meisterligasiger då Milan vann over Juventus i ei straffesparktevling. Etter å ha fått minimalt med speletid i sin siste sesong la han opp i mai 2007, 41 år gammal.

### Landslagsspel
Costacurta debuterte for Italia landslag mot Noreg 13. november 1991. EM-kvalifiseringskampen i Genova enda 1-1. Dei neste åtte sesongane hadde han fast plass i landslagsforsvaret, oftast i kompaniskap med klubbkameratane Baresi og Paolo Maldini. Han var med på å ta VM-sølv under fotball-VM 1994 i USA, men grunna kort-suspensjon fekk han ikkje spele finalen mot Brasil. Etter at Italia i 1998 rauk ut av VM mot dei seinare verdsmeistrane frå Frankrike, fekk ikkje Costacurta fleire landskampoppdrag, slik at han stoppa med 59 kampar og to landslagsmål for Italia.

### Merittar
* VM-sølv 1994 for Italia
* Vinnar av Europacupen 1989 og 1990 med AC Milan
* Vinnar av Meisterligaen 1994 og 2003 med AC Milan
* Italiensk seriemeister 1992, 1993, 1994, 1996, 1999 og 2004 med AC Milan
* Italiensk cupmeister 2003 med AC Milan

## Kjelder

**Denne artikkelen bygger på «[[:en:Alessandro Costacurta|Alessandro Costacurta]]» frå ,  den 7. juni 2014.*  
 

**Denne artikkelen bygger på «[[:it:Alessandro Costacurta|Alessandro Costacurta]]» frå ,  den 7. juni 2014.*  
 

## Bakgrunnsstoff
*
Cosmik Debris

«**Cosmik Debris**» er ein song frå 1974 av den amerikanske musikaren Frank Zappa på *[[Apostrophe (')]]*.

Han omhandlar the Mystery Man, ein typisk guru eller synsk person, som hjelper forteljaren med å nå Nervanna for «nominal service charge». Forteljaren nektar å kjøpe det han meiner er tullet denne fyren driv med, «Look here, brother, who you jiving with that cosmik debris?»  Når the Mystery Man pressar på fortel Zappa som forteljaren korleis han stel krystallkula, hypnotiserer the Mystery Man og stel tinga hans.

Songen var populær på Dr. Demento Show i 1970-åra og på konsertane til Zappa, med ein minneverdig gitarsolo frå Zappa, og med George Duke på keyboard og Napoleon Murphy Brock på saksofon.  Songen vart spelt av Dweezil Zappa Plays Zappa i 2010-åra. Songen vart gjeven ut som B-sida til singelen «Don't Eat the Yellow Snow».

## Referansar til tidlegare Zappa-songar

Zappa refererte ofte til sine eigne songar. «Cosmik Debris» deler teksten «Now is that a real poncho or is that a Sears poncho?» og nemner òg «the toads of the short forest» - som er to referansar til songen «Camarillo Brillo» frå det førre albumet «*[[Over-Nite Sensation]]*. Opphavleg var «Toads of the short forest» tittelen på ein song på The Mothers Of Invention-albumet *[[Weasels Ripped My Flesh]]* frå 1970.  «The «dust of The Grand Wazoo» er òg nemnt i teksten og refererer til albumet Zappa gav ut i 1972.

## Innhald
**7"**

A.«Cosmik Debris» - 4:10 
B.«Uncle Remus» - 2:49

## Kjelder

**Denne artikkelen bygger på «[[:en:Cosmik Debris|Cosmik Debris]]» frå ,  den 7. juni 2014.* 
*** oppgav desse kjeldene:*
Statslaus

**Statslaus** vil seia at ein ikkje er rekna som statsborgar i noko land. Dette medfører at den statslause manglar diplomatisk vern frå ein heimstat, samfunnsrettar og vil ha store problem med å kryssa grenser.

Ein kan bli statslaus fordi ein er fødd inn i ei folkegruppe som blir nekta eller fråteken statsborgarskap, eller ved at foreldra sine heim- og/eller opphaldsland har motstridande reglar for å gje statsborgarskap. Ein kan også mista statsborgarskapen gjennom utvandring, utvising eller liknande utan å ha fått statsborgarskap i eit nytt land. Menneskerettserklæringa slår fast at einkvar har rett til ein nasjonalitet (innforstått statsborgarskap), og at ingen vilkårleg må mista denne. Folkeretten har likevel ikkje eit eigentleg forbod mot å oppheva statsborgarskap.

Statslause flyktningar kunne frå 1920-åra få Nansen-pass, gjevne ut av Folkeforbundet og godkjende av ei rekkje land. I dag har SN si flyktningetenesre, UNCHR, ansvar for reisedokument og busettingsland til desse.

## Døme

Nazi-Tyskland gjorde gradvis jødiske borgarar i Tyskland og okkuperte land statslause, noko som medførte at dei ikkje kunne få visum  til andre land for å flykta frå Holocaust.

Myanmar har sidan 1982 rekna rohingyafolk i landet som «statslause bengalske muslimar» og nekta dei statsborgarskap.

Brunei har eit stort tal innbyggjarar som er fødde og permanent busette i landet, men har sidan 1960-talet ikkje fått statsborgarskap. I staden for pass har dei fått reisedokument («International Certificate of Identity») som ikkje er godtekne for innreise til mange land.

I Danmark viste «Statsløse-saken» frå 2011 at landet gjennom ein tiårsperiode hadde gjort fleire danskfødde barn statslause i strid mot Barnekonvensjonen.

Iranskfødde Mehran Karimi Nasseri er ein kjend enkeltperson som levde mange år som statslaus på Charles de Gaulle internasjonale lufthamn ved Paris. Soga hans er fortald i sjølvbiografien  *The Terminal Man* og filmen *The Terminal* med Tom Hanks i hovudrolla.

## Kjelder


**Delar av denne artikkelen bygger på «[[:da:Statsløse-sagen|Statsløse-sagen]]» frå ,  den 7. juni 2014.*  
 

## Bakgrunnsstoff
Napoleon Murphy Brock

**Napoleon Murphy Brock** () er ein amerikansk songar, saksofonist og fløytespelar som er mest kjend for arbeidet sitt med Frank Zappa i 1970-åra, inkludert albuma *[[One Size Fits All av Frank Zappa|One Size Fits All]]*, *[[Roxy and Elsewhere]]* og *[[Bongo Fury]]*. Mellom anna kan ein høyre stemma hans på songane «Village of the Sun» og «Florentine Pogen».

## Karriere
Napoleon Murphy Brock starta musikkarrieren sin i San Francisco South Bay Area seint i 1960-åra med eit band han organiserte kalla Communication Plus. Han var frontmannen og låtskrivaren og arrangerte songar som vart sterkt inspirert av R&B. Han spelte òg saksofon og fløyte. Han spelte i forskjellige lokale klubbar som The Brass Rail, The Mecca og Gary R. Schmidt's, The Odyssey Room. Han vart oppdaga då han spelte for eit danseband på Hawaii tidleg i 1970-åra av turnémanageren til Zappa. Med press frå George Duke og Jean-Luc Ponty vart Brock overtydd til å bli med i bandet som vokalist. 

Av dei mange framførignane til Napoleon med Zappa finn ein rolla som «Evil Prince» på albumet *[[Thing-Fish]]*. Han har òg spelt med George Duke, Captain Beefheart og i nyare tid med Neonfire og Robert Kramer. Han spelar ofte på Zappanale. 

Brock er med i filmen *[[filmen Rock School|Rock School]]* frå 2005, ein dokumentar om The Paul Green School of Rock Music.

I 2006 turnerte han med sonen til Frank Zappa, Dweezil i bandet Zappa Plays Zappa. Han har òg spelt mykje med andre Zappa-musikarar som Ike Willis og Andre Cholmondeley på *[[Project/Object]]*.  

I nyare tid har han fronta Grande Mothers Re-Invented i lag med Roy Estrada og Don Preston (frå Mothers of Invention). 

I 2003 gav han ut albumet *Balls*.

## Filmar

Brock har delte i fleire dokumentar og filmar av Zappa, som 
**[[Baby Snakes]]* (bakgrunn)
**[[The Dub Room Special]]*
**[[A Token of His Extreme]]*
**[[The Amazing Mr. Bickford]]* (på ein fjernsynsskjerm i bakgrunnen)
**[[The True Story of Frank Zappa's 200 Motels]]* (bakgrunnen)

## Diskografi
### Soloalbum

### Med Frank Zappa

### Med George Duke

## Kjelder

**Denne artikkelen bygger på «[[:en:Napoleon Murphy Brock|Napoleon Murphy Brock]]» frå ,  den 7. juni 2014.* 
*** oppgav desse kjeldene:*


## Bakgrunnsstoff
*Offisiell nettstad
*
*
Bjørn Paulson

**Bjørn Andreas Paulson** () var ein norsk høgdehoppar og jurist, fødd i Bergen. Han vann sølvmedaljen i høgdehopp under dei olympiske leikane i London i 1948 og vart same året norsk meister i øvinga, då han representerte IL Skjalg.

Paulson var statsadvokat i Telemark frå 1967 til han gjekk av for aldersgrensa i 1993.

## Friidrett
Under Sommar-OL i London i 1948 fekk han sølv i finaletevlinga etter å ha svinga seg over 1,95 meter, som den einaste i fyrste forsøk. Den neste høgda, 1,98 m, var det berre John Winter frå Australia som tok seg over. Paulson var den einaste nordmannen som tok medalje i friidrett i 1948-leikane.
 
Paulson sette personleg rekord i høgdehopp med 1,96 meter under NM i Trondheim i august 1948, då han vann sitt einaste noregsmesterskap og si einaste NM-medalje. Det gjorde han i ein knivskarp duell med Birger Leirud, som også fekk notert 1,96 m.

Paulson døydde i Skien.

## Kjelder
* Magnus Breili: *Sport i navn & tall*. Oslo 1971
Ruben and the Jets

**Ruben and the Jets** var eit amerikansk, Los Angeles-basert rockeband, som var aktive mellom 1972 og 1974. Det vart leia av Ruben Guevara og dei gav ut to album. Det første albumet var produsert av Frank Zappa. Bandet hans, The Mothers of Invention, hadde tidlegare gjeve ut eit album kalla *[[Cruising with Ruben & the Jets]]*, som Guevera hadde fått namnet til bandet frå. 

## Historie
I 1968 gav Frank Zappa ut eit konseptalbum kalla *Cruising with Ruben & the Jets*, der han og medlemmane i The Mothers of Invention tok på seg rolla som eit oppdikta 50-tals doo-wop-band. Songar/låtskrivar/musikar Ruben Guevara møtte Frank Zappa etter ein konsert for å fortelje kor godt han likte dette albumet, og forklarte at han hadde same førenamn som den oppdikta frontmannen. Guevara hadde òg spelt denne typen musikk sjølv. To år seinare foreslo Zappa at Guevara kunne starte sitt eige band og gav løyve til at dei kunne kalle seg Ruben and the Jets. Bandet turnerte i lag med Mothers of Invention i 1972. Tidlegare Mothers of Invention-medlem Euclid James «Motorhead» Sherwood, kom inn i bandet i 1973.

Zappa produserte debutalbumet til bandet i 1973, *[[For Real!]]*, som kom ut på Mercury Records. Sherwood medverka med saksofon og tamburin på albumet, og Zappa skreiv ein av songane på albumet, «If I Could Only Be Your Love Again», og spelte gitar på ein annan song på albumet, «Dedicated to the One I Love». Under turneen deira i 1973 vart Ruben and the Jets sett opp i lag med  Three Dog Night og West, Bruce and Laing på tre konsertar, og spelte på same kveldar som Tower of Power, Azteca og Cheech & Chong. Ruben and the Jets gav ut eit nytt album, *[[Con Safos]]*, før dei vart oppløyst i 1974. 

## Diskografi
**[[For Real!]]* (1973)
**[[Con Safos]]* (1974)

## Kjelder

**Denne artikkelen bygger på «[[:en:Ruben and the Jets|Ruben and the Jets]]» frå ,  den 7. juni 2014.* 
*** oppgav desse kjeldene:*
One Size Fits All

***One Size Fits All*** er eit studioalbum frå 1975 av Frank Zappa and The Mothers of Invention.  Det er det niande og siste studioalbumet til bandet.

Det vart førebudd og reklamert for ein firekanals kvadrofonisk versjon av albumet, men dette vart aldri gjeve ut.

## Mothers
Albumet vart spelt inn av den siste versjonen av The Mothers of Invention med George Duke, Chester Thompson, Ruth Underwood, Tom Fowler og Napoleon Murphy Brock. Zappa heldt fram å spele og turnere, ofte med tidlegare medlemmar i Mothers of Invention.

## Albumet
Albumet inneheld ein av dei mest komplekse songane til Zappa, «Inca Roads». Ein av heltane til Zappa, Johnny «Guitar» Watson er gjesteartist på to songar («San Ber'dino» og «Andy»).

*One Size Fits All* vart først gjeven ut på CD av Rykodisc i 1988 og i 2012 av Universal Music Group med etiketten Zappa Records.

## Innhald

## Medverkande

### Musikarar
* Frank Zappa – vokal, gitar
* George Duke – klaverinstrument, vokal, korvokal, synthesizer
* Ruth Underwood – marimba, vibrafon, perkusjon
* Johnny «Guitar» Watson – vokal på «San Ber'dino» og «Andy»
* James «Bird Legs» Youman – bassgitar
* Chester Thompson – trommer, lydeffektar, stemmer
* Tom Fowler – bassgitar
* Captain Beefheart (omtalt som 'Bloodshot Rollin' Red') – munnspel
* Napoleon Murphy Brock – tenorsaksofon, vokal, korvokal, fløyte

### Produksjon
* Kerry McNabb – lydteknikar, remixing
* Cal Schenkel – design, illustrasjonar, måleri
* Robert Stone – lydteknikar
* Michael Braunstein – lydteknikar
* Unity – assistant lydteknikar
* Gary O. – lydteknikar
* Jukka – lydteknikar

## Salslister
**Album**

## Kjelder

**Denne artikkelen bygger på «[[:en:One Size Fits All (Frank Zappa album)|One Size Fits All (Frank Zappa album)]]» frå ,  den 7. juni 2014.* 
*** oppgav desse kjeldene:*

## Bakgrunnsstoff
*Tekst og informasjon
*Detaljar om utgjevinga
Inca Roads

**«Inca Roads»** er opningssporet på Frank Zappa and The Mothers of Invention-albumet *[[One Size Fits All]]* frå 1975. Songen består av uvanlege taktar, tekst og vokal, og er ein av dei første Zappa-songane som nyttar xenokroni. Marimba-spelinga til perkusjonisten Ruth Underwood er dominerande i songen. Songen vart spelt på konsertane til Zappa i 1973-1974, 1979 og 1988.

## Tema

«Inca Roads» utforskar hovudsakleg stereotypane til romvesen som møter Inkasivilisasjonen. Temaet, og plateomslaget på *One Size Fits All*, ser ut til å vere ein parodi på andelegheita mange progrockalbum på denne tida baserte seg på. Teksten «Did a vehicle come from somewhere out there, just to land in the Andes? Was it round and did it have a motor or was it something different?» indikerer at ein UFO landar i Andesfjella. Etter kvart som songen utfoldar seg, vert teksten meir og meir fjollete og verkar å latterleggjere byrjinga av songen. Eit døme på dette er «...or did someone build a place or leave a space for Chester's thing to land (Chester's thing... on Ruth). Did a booger-bear come from somewhere out there...» Den useriøse teksten og sjølve musikken ser ut til å latterleggjere andre progrockband.
## Songstrukturen

«Inca Roads» nyttar følgjande taktartar: 2/4, 3/4, 4/4, 5/4, 6/4, 3/8, 7/8, 3/16, 5/16, 7/16, 11/16 og kanskje fleire. Songen starta med hovudsakleg vokal, trommer og marimba, men elekltrisk gitar og bass tar over det meste av songen. Mot slutten av songen kjem vokalen attende, men gitaren er framleis dominerande. Etter ein kort marimbasolo er «Inca Roads» attende til byrjinga av songen. Songen endar med teksten «On Ruth, on Ruth, that's Ruth!» som viser til Underwood og marimbaspelinga hennar. I eit intervju med vokalisten og klaverspelaren George Duke sa han at Zappa pressa han til å synge på «Inca Roads» og at han før dette ikkje hadde tenkt å synge profesjonelt og var berre der for å spele klaverinstrument. Han forklarte vidare at Zappa hadde kjøpt ein syntehesizer til han (eit instrument som Duke hadde mislikt) og fortalte han at han kunne spele på det om han ville. Dette førte til at Duke spelte synth-partiet på «Inca Roads» òg.

## Medverkande

*Frank Zappa – gitar, vokal 
*George Duke – klaverinstrument, synthesizer, solovokal 
*Napoleon Murphy Brock – fløyte, tenorsaksofon, vokal 
*Chester Thompson – trommer 
*Tom Fowler – bass 
*Ruth Underwood – vibrafon, marimba, perkusjon

## Kjelder

**Denne artikkelen bygger på «[[:en:Inca Roads|Inca Roads]]» frå ,  den 7. juni 2014.* 
*** oppgav desse kjeldene:*
Khirbet Tin Nur

**Khirbet Tin Nur** (arabisk خربة تين نور, òg skrive **Khirbat at-Teen Nour**) er ein by sentralt i Syria i Homs guvernement, vest for Homs. Av stader i nærleiken finn ein Homs i aust, Qattinah i søraust, Khirbet al-Sawda i sør, Khirbet Ghazi i sørvest, Khirbet al-Hamam i vest, Umm al-Adam i nordvest og Khirbet Tin Mahmoud i nord. I følgje Statistisk sentralbyrå i Syria (CBS), hadde Khirbet Tin Nur eit folketal på 2&nbsp;726 i 2004. Han er det administrative senteret i ein *[[nahiyah]]* («underdistrikt») som består av 43 stader med eit samla folketal på 52&nbsp;879 i 2004. Byen dekkjer eit areal på 163 hektar.

Namnet på byen tyder «Ruinane av fikenane til Nur», har opphavet sitt i gamlebyen som var kjend for dei mange fikenhagane. Dei fleste trea har sidan blitt fjerna og gamlebyen er i dag dekt av kratt. Den moderne byen vart bygd sør for ruinane. Tidleg i 1960-åra vart husa i Khirbet Tin Nur bygde i basaltisk lavastein.

I følgje den sveitiske forskaren Max van Berchem tidleg på 1900-talet låg ruinar av ei arabisk festning frå mellomalderen like utanfor Khirbet Tin Nur. Denne festninga finst ikkje lenger i dag.

## Kjelder


**Denne artikkelen bygger på «[[:en:Khirbet Tin Nur|Khirbet Tin Nur]]» frå ,  den 7. juni 2014.* 
*** oppgav desse kjeldene:*
*
*
Ayn al-Niser

**Ayn al-Niser** (arabisk عين النسر, òg skrive **Ain al-Nisr** eller **Ayni-Nasir**) er ein by sentralt i Syria i Homs guvernement, nordaust for Homs. Av stader i nærleiken finn ein al-Mishirfeh i vest, Ayn al-Dananir i nordvest, Izz al-Din i nord, al-Mukharram al-Fawqani i aust og Umm al-Amad i søraust. 

I følgje Statistisk sentralbyrå i Syria (CBS), hadde Ayn al-Niser eit folketal på 604 i 2004. Han er det administrative senteret og den 11. største staden i Ayn al-Niser *[[nahiyah]]* («underdistrikt») som består av 16 stader med eit samla folketal på 30&nbsp;267. Innbyggjararane i landsbyen er etniske tjerkessarar frå Shapsugh, Kabardian og Bzhedug-folket.

## Kjelder

**Denne artikkelen bygger på «[[:en:Ayn al-Niser|Ayn al-Niser]]» frå ,  den 7. juni 2014.* 
*** oppgav desse kjeldene:*
Furqlus

**Furqlus** (arabisk الفرقلس, **Furglus** eller **Furklus**) er ein by sentralt i Syria i Homs guvernement, aust for byen Homs. Han ligg ved Den syriske ørkenen i aust mellom al-Qaryatayn i sør, Sadad i sørvest, Shinshar i vest, Fatim al-Amuq og al-Sayyid i nordvest, al-Mukharram i nord og Palmyra i aust. I følgje Statistisk sentralbyrå i Syria (CBS), hadde Furqlus eit folketal på 5&nbsp;096 i 2004.

## Historie

### Tidleg historie og namn
I bysantinsk tid i Syria, vart Furqlus kalla «Betproklis» eller «Betroklos,» som var greske translitterasjonar av det originale semittiske namnet «Beth Forklos». Det latinske namnet var «Proclus». Arabiseringa av den siste delen av det greske namnet var «Furqlus». 

Eit bysantinsk dokument seint frå 400-talet, *[[Notitia Dignitatum]]*, oppførte Betroklos som ein av to stader i Syria der regulære arabiske hæreiningar var stasjonært i ein provins i Fønikia. Sjølv om dei ikkje var oppført som *[[foederati]]*, må dei ha utmerkt seg sidan dei var oppført i *Notitia Dignitatum*.

På 400-talet evt. var byen kontrollert av anten salihidane eller tanukhidane. På 500-talet fekk ghassanidane makta i regionen som vasallar under Austromarriket.

På 1200-talet vitja den syrisk geografen Yaqut al-Hamawi Furqlus i 1226, under Ajjubide-dynastiet. Han skreiv at det var «ei kjelde nær Salamiyah i Syria. Namnet er utanlands, ikkje arabisk».

### Den osmanske tida
I 1838 vart Furqlus klassifisert som ein forlaten landsby av den engelske forskaren Eli Smith. Seint på 1800-talet vart Furqlus, som då var busett att, råka av eit stort beduin-raid, noko som var vanleg i byen som var kringsett av beduinleirar. I følgje turisten John Kelman tok beduinane alle avlingane i byen og «tømde husa ... alle ting av messing som dei kunne ta med seg.» Innbyggjarane vart derfor fattige og trøytte av dei mange raida. Dei reiste igjen i frå Furqlus fram til den osmanske regjeringa i Istanbul oppretta ein større kavalerigarnison der for den osmanske hæren. Innbyggjarane i byen måtte betale ekstra skattar for det statlege vernet, noko som reduserte raida til beduinane, sjølv om dei stadig heldt fram å prøve seg.

Hustypane i Furqlus vart i denne tida kalla «bikubar.» I staden for vanlege hus med falte tak, slik ein fann over det emste av Osmansk Syria, vart bikubehusa toppa med kvite, høge kuplar som enda i ein spiss som var meint å verne innbyggjarane mot regnskadar. Furqlus vart styrt av ei rekkje arabiske sjeikar som leia kvar sin eigen klan.

### Moderne tid
Dei syriske styresmaktene byrja i lag med styresmaktene i Iran, Venezuela og al-Bukhari-gruppa i Malaysia å byggje eit oljeraffineri i al-Furqlus i 2009. Den estimerte kostnaden til prosjektet var tre milliardar dollar og verket skulle ha ein kapasitet på å raffinere 140&nbsp;000 tønner kvar dag.

## Kjelder

**Denne artikkelen bygger på «[[:en:Furqlus|Furqlus]]» frå ,  den 7. juni 2014.* 
*** oppgav desse kjeldene:*
*
*
*
*
*
*
*
*
Al-Riqama

**Al-Riqama** (arabisk الرقاما, òg skrive **ar-Raqamah**) er ein by sentralt i Syria i Homs guvernement, søraust for Homs. Av stader i nærleiken finn ein Dardaghan i sørvest, Shayrat i søraust og Tell Annaqa lenger nord. I følgje Statistisk sentralbyrå i Syria (CBS), hadde al-Riqama eit folketal på 3&nbsp;900 i 2004. Al-Riqama vart klassifisert som ein forlaten landsby eller *[[khirba]]* av den engelske forskaren Eli Smith i 1838.

## Kjelder

**Denne artikkelen bygger på «[[:en:Al-Riqama|Al-Riqama]]» frå ,  den 7. juni 2014.* 
*** oppgav desse kjeldene:*
*
Diego Costa

**Diego da Silva Costa** () er ein brasiliansk-spansk fotballspelar, som i 2014 spela for Atlético Madrid i spansk Primera Division. Han har òg spelt på både det brasilianske og det spanske landslaget. Han vart seriemeister i Spania med Atlético Madrid i 2014, og var klubben sin toppskårar i serien det året.
César Azpilicueta

**César Azpilicueta Tanco** () er ein spansk fotballspelar som i 2020 spela for Chelsea i engelsk Premier League. Han har òg kampar for det spanske landslaget. Han var med på å vinna Europaligaen med Chelsea i 2013. I 2011 var han med på å vinna U21-EM med Spania.
David de Gea

**David de Gea Quintana** () er ein spansk fotballspelar har vore keeper for Manchester United i engelsk Premier League. Han har òg spelt på det spanske landslaget. Han var med på å vinna Europaligaen med Atlético Madrid i 2010. I 2013 vart han seriemeister i England med Manchester United.
Mahin i Syria

**Mahin** (arabisk مهين) er ein by sentralt i Syria i Homs guvernement, sør for Homs. Han ligg i ein oase i Den syriske ørkenen, mellom Sadad i vest og al-Qaryatayn i aust, like ved den antikke landsbyen Huwwarin. I følgje Statistisk sentralbyrå i Syria (CBS), hadde Mahin eit folketal på 11&nbsp;064 i 2004. Innbyggjarane er hovudsakleg sunnimuslimar.

## Kjelder


**Denne artikkelen bygger på «[[:en:Mahin, Syria|Mahin, Syria]]» frå ,  den 8. juni 2014.* 
*** oppgav desse kjeldene:*
*
Benedikt Höwedes

**Benedikt Höwedes** () er ein tysk fotballspelar som var aktiv i russiske Lokomotiv Moskva frå 2018 .

Höwedes vart cupmeister i Tyskland i 2011 med Schalke 04. I 2009 var han med på å vinna U21-EM med Tyskland. Höwedes fekk ikkje speletid då Tyskland vann VM i fotball 2014 i Brasil, endå om han var med i VM-troppa.
Mats Hummels

**Mats Hummels** () er ein tysk fotballspelar som har spela for Borussia Dortmund i tysk Bundesliga og for det tyske landslaget. Han vart seriemeister i Tyskland med Dortmund i 2011 og 2012. I 2009 var han med på å vinna U21-EM med Tyskland.
André Schürrle

**André Schürrle** () er ein tysk fotballspelar som i 2014 spelar for Chelsea i engelsk Premier League og for det tyske landslaget.
Ron-Robert Zieler

**Ron-Robert Zieler** () er ein tysk fotballspelar som har spela for VfB Stuttgart i tysk Bundesliga. Han har òg landskampar for det tyske landslaget.
Sadad i Syria

**Sadad** (arabisk صدد, *Șadad*) er ein by i Syria, 60&nbsp;km sør for Homs, and 101&nbsp;km nordaust for Damaskus.

## Historie
Sadad er ein særs gammal landsby og er truleg den same som er nemnt i Gamletestamentet (Fjerde mosebok, 34,8; Esekiels bok, 47,15) som *Sedad*, den nordaustlege grensa til det bibelske Kanaan, landet som var lovd til isralittane.

### Det [[Bilad al-Sham|arabiske]] og [[Osmansk Syria|osmanske]] styret
Byen var isolert ved utkanten av ørkenen og vart verande hovudsakleg syrisk-ortodoks, sjølv etter den muslimske erobringa av Syria på 600-talet. Arameisk vert framleis talt der. Sadad har vore eit viktig bispedøme i tidlegare tider. Det var eit nært band mellom Sadad og klosteret St. Moses abyssinaren; i følgje Istifan al-Duwayhi kom somme av munkane ved klosteret frå Sadad.

I ein rapport frå 1881, skildra ein fransk militærattaché utryggleiken i Sadad, der innbyggjarane stadig vart angripne av beduinar. Trass i skattane dei betalte til stammene som hadde leirar i området, stod dei alltid i fare for å bli herja. Innbyggjarane hadde derfor laga soltørka barrikadar kring landsbyen og dei kringliggande hagane, som hindra folk til hest å kome inn utan å gå av hesten, noko ein beduin sjeldan gjorde i fiendtleg territorium.

### [[Den syriske borgarkrigen]]
Den 21. oktober 2013 vart byen visstnok innteken av islamistiske militante frå al-Nusra Front, som sette opp høgtalarar på hovudplassen og bad innbyggjarane om å dra heim. Minst ni menneske vart drepne, då den syriske hæren sende inn styrkar den 22. oktober for å ta attende byen. Dei lokale var usikre på årsaka bak åtaket, men medisinane på sjukehuset i byen kan ha vore ei årsak, i tillegg til eit militært depot i nærleiken.

Den 28. oktober hadde Den syriske arabiske armeen teke attende kontrollen over Sadad. Vitjande kyrkjeleiarar og landsbybuarar som vende heim att fann to massgraver med assyrisk sivile, inkludert kvinner og barn, med i alt 30 lik. Det var mistenkt at dei var massakrerte av islamistiske opprørarar. 45 kristne vart drepne under okkupasjonen til opprørarane og fleire kyrkjer vart plyndra.

## Demografi
Landsbyen er i dag busett av kring 3&nbsp;000 innbyggjarar, hovudsakleg kristne.

## Hovudattraksjonar
Landsbyen er kjend for dei mange kyrkjene sine, særleg kyrkja Mar Sarkis og St. Theodor-kyrkja, som begge har utførlege freskar, noko som er uvanleg på veggane i syriske kyrkjer.

## Kjende folk
*Barsum Hilal of Sadad, prest og kalligraf på 1500-talet.

## Kjelder

**Denne artikkelen bygger på «[[:en:Sadad, Syria|Sadad, Syria]]» frå ,  den 8. juni 2014.* 
*** oppgav desse kjeldene:*
*
*
*
*
*
*
*
Shin i Syria

**Shin** (arabisk شين, *Shîn*) er ein by nordvest i Syria administrativt ein del av Homs guvernement, vest for Homs. Av stader i nærleiken finn ein Rabah i nord, al-Mahfurah i nordaust, Tarin i aust, Suwayri i søraust, Hadidah i sør, al-Mazinah og al-Huwash i sørvest og Muqlus i nordvest. 

I følgje Syrisk statistisk sentralbyrå (CBS), hadde Shin eit folketal på 13&nbsp;020 i 2004. Han er det administrative senteret i Shin *[[nahiyah]]* («underdistrikt») som består av 22 stader med eit samla folketal på 27&nbsp;951 i 2004. Innbyggjarar i byen er hovudsakleg alawittar. 

## Kjelder

**Denne artikkelen bygger på «[[:en:Shin, Syria|Shin, Syria]]» frå ,  den 8. juni 2014.* 
*** oppgav desse kjeldene:*
Julian Draxler

**Julian Draxler** () er ein tysk fotballspelar som har spela for dei tyske laga Schalke 04 og Wolfsburg, den franske klubben Paris Saint-Germain FC og for det tyske landslaget. Han vart cupmeister i Tyskland med Schalke i 2011.

## Kjelder
Shkodran Mustafi

**Shkodran Mustafi** () er ein tysk fotballspelar som spelar på Arsenal FC i Premier League (2020). 

I 2014 spelte han for Sampdoria i italiensk Serie A. Han har òg spelt for det tyske landslaget.
Birger Leirud

**Birger Leirud** () var ein friidrettsutøvar som representerte Leirsund IL i Akershus. Han vart nummer fire i høgdehopp under EM i friidrett 1946 i Oslo. I perioden 1946-52 vart han noregsmeister i høgdehopp fire gongar.

## Aktiv
Leirud kom på fjerdeplass i høgdehopptevlinga under EM 1946 på Bislett stadion, same sesongen som han vann sitt fyrste NM-gull. To år seinare vart han nummer 13 i finalen i under dei olympiske leikane i London, då landsmannen Bjørn Paulson tok sølvmedaljen i øvinga. Nettopp Paulson og Leirud kjempa drabeleg om NM-tittelen i OL-året, begge svinga seg over 1,96 m, med Paulson som vinnar.

Leirud vart norsk meister i høgdehopp både i 1949 og 1950, samt 1952. Han forbetra seg frå førre OL då han i 1952 kom på sjuandeplass under sommar-OL i Helsingfors med eit hopp på 1,90 meter.

Leirud sin personlege rekord i høgdehopp, 1,96 meter, oppnådde han fyrste gongen i september 1947 i Stockholm.

### Medaljar i norske meisterskap
* 1946: Gull – 1,90 m, framom Alexander Yggeseth (1,85) 
* 1947: Sølv – 1,93 m, bakom Bjørn Gundersen (1,93 m)
* 1948: Sølv – 1,96 m, bakom Bjørn Paulson (1,96 m)
* 1949: Gull – 1,94 m, framom Eivind Wigstøl (1,80 m)
* 1950: Gull – 1,90 m, framom Erik Stai (1,85 m)
* 1952: Gull – 1,90 m, framom Bjørn Gundersen (1,90 m)

## Kjelder
* NFIF-heimeside
Talyllyn Railway

**Talyllyn Railway** (walisisk Rheilffordd Talyllyn) er ein smalspora verna jarnbane i Wales som har ei lengd på 11,7 km frå Tywyn på Mid-Waleskysten til Nant Gwernol jernbanestasjon nær landsbyen Abergynolwyn. Jarnbanelinja vart opna i 1866 for å frakte skifer frå steinbrudda ved Bryn Eglwys til Tywyn, og var den første smalspora jarnbane i Storbritannia som vart godkjend, som følgje av eit parliamentsvedtak, til å frakte passasjerar med damplokomotiv. Til trass for alvorleg underinvestering, vart jarnbanelinja halde open og vart i 1951 den første jarnbana i verda som vart verna som ein museumsjarnbane av frivillige.

## Merknadar

## Kjelder

## Bibliografi
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Bakgrunnsstoff

* Talyllyn Railway website
* Narrow Gauge Railway Museum
* Railway with a Heart of Gold, a slightly tongue-in-cheek documentary about the railway, filmed in the early 1950s by American filmmaker Carson Davidson.
Neroberg

**Neroberg** er eit fjell på 245 moh. som ligg i bydel Nordost i Wiesbaden i Tyskland. Fjellet ligg i sørvesten av Taunus. Neroberg er eit populært utfluktsmål for dagsturar frå Wiesbaden. Frå toppen kan ein sjå utover heile byen og delar ar Mainz.

## Bakgrunnsstoff
Wales Coast Path

**Wales Coast Path** (walisisk *Llwybr Arfordir Cymru*) er ein langdistanse-tursti som går langs heile kystlinja i Wales. Stien vart opna 5. mai 2012, og byr på ei 1400 km lang vandringsrute frå Chepstow i sør til Queensferry i nord.

Wales er det første landet i verda som kan tilby ein dedikert tursti langs heile kystlinja si. Stigen går gjennom elleve nasjonale naturreservat og andre verneområde, inkludert dei som er administrerte av The Wildlife Trusts eller Royal Society for the Protection of Birds (RSPB). Lonely Planet rangerte kysten av Wales på topp i si kåring *Best in Travel: top 10 regions for 2012*.

## Galleri

The lighthouse at Strumble Head.jpg|Strumble Head fyr
IMAG0168.jpg|Ceibwr Bay, utsyn nordover mot Cemaes Head
Pembrokeshire Cast path near Pwllgwaelod.jpg|Mellom Pwllgwaelod og Fishguard
Above Traeth y Mwnt - geograph.org.uk - 545765.jpg|Mwnt
LlanddwynIsland2.JPG|Newborough-stranden og Llanddwy-øya


## Referansar

## Bakgrunnsstoff
Koke Resurrección

**Jorge Resurrección Merodio** eller **Koke** () er ein spansk fotballspelar, som spelar som keeper for Atlético Madrid i spansk Primera Division. Han har òg spelt på det spanske landslaget. Han var med på å vinna Europaligaen med Atlético Madrid i 2012 og vart seriemeister i Spania med Atlético i 2014. I 2013 var han med på vinna U21-EM med Spania.
Miguel Veloso

**Miguel Luís Pinto Veloso** () er ein portugisisk fotballspelar som har spela for Dynamo Kiev i den ukrainske fotballigaen og for Portugal sitt landslag. Han vart cupmeister i Ukraina med Dynamo Kiev i 2014.
João Moutinho

**João Filipe Iria Santos Moutinho** () er ein portugisisk fotballspelar som spelar for Wolverhampton Wanderers. 
Han har også spela for Monaco i fransk Ligue 1 og for Portugal sitt landslag. Han var med på å vinna Europaligaen med Porto i 2011 og vart seiremeister i Portugal med Porto i 2011, 2012 og 2013. I 2013 vart han kåra til årets spelar i Porto.

## Kjelder
Bein

**Bein** er lemmer hjå dyr som typisk blir brukt til å ha kontakt med eit underlag, anten til å stå stille eller forflytta seg med. Dyr har som regel eit parvis tal bein, som to, fire, seks og så bortetter. Dei er typisk festa under eller på sida av kroppen.

## Ulike tal bein
* Einfotingar. Mange muslingar og sniglar har berre utvikla éin fot som dei kan bruka til å grava, stå fast eller koma seg fram med.
* Tofotingar. Fuglar og menneske har to bein som byrjar ved hofta og ender i foten. 
* Firfotingar. Mange amfibium, krypdyr og pattedyr har fire ganglemmer.  Den biologiske gruppa tetrapodar er kjenneteikna ved at medlemmen har (eller har forfedrar som hadde) fire bein. 
* Seksfotingar. Leddyr kan ha fire eller seks bein.
* Åttefotingar og meir: Insekt kan ha 8, 12, eller 14 bein. Nokre leddyr kan ha over eit dusin bein; nokre få artar har over 100. Tusenbein kan ha opptil 750 bein.

## Sjå òg
*Gange
*Hopping
*Hinking
*Løp
*Sparking
*Ståing

## Kjelder

*


**Denne artikkelen bygger på «[[:en:Leg|Leg]]» frå ,  den 9. juni 2014.*  
 

## Bakgrunnsstoff
Stortingsrepresentantar 1910-1912

**Stortingsrepresentantar 1910-1912** er ei liste over stortingsrepresentantane i valperioden frå 1910 til 1912. Stortinget hadde totalt 123 representantar, fordelt med 45 til Venstre, 41 til Høgre, 23 til Frisinna Venstre og 11 til Det norske Arbeidarparti og 3 til Arbeiderdemokratene.

Anna Rogstad møtte som fyrste kvinna på Stortinget frå 17. mars 1911 for Frisinna Venstre.

## Landkrinsar

### Smaalenenes Amt

### Akershus amt

### Hedemarkens amt

### Kristians amt

### Buskeruds amt

### Jarlsberg og Larviks amt

### Bratsberg amt

### Nedenes amt

### Lister og Mandals amt

### Stavanger amt

### Søndre Bergenhus amt

### Nordre Bergenhus amt

### Romsdals amt

### Søndre Trondhjems amt

### Nordre Trondhjems amt

### Nordlands amt

### Tromsø amt

### Finmarkens amt

## Bykrinsar
### Fredrikshald

### Sarpsborg

### Fredrikstad

### Moss og Drøbak

### Kristiania

### Lillehammer, Hamar, Gjøvik og Kongsvinger

### Drammen

### Kongsberg og Hønefoss

### Horten

### Tønsberg

### Larvik og Sandefjord

### Brevik og Holmestrand

### Porsgrund

### Skien

### Kragerø

### Risør

### Arendal og Grimstad

### Kristiansand

### Flekkefjord

### Stavanger

### Haugesund

### Bergen

### Aalesund og Molde

### Kristiansund

### Trondhjem og Levanger

### Bodø og Narvik

### Tromsø

### Hammerfest, Vardø og Vadsø

## Bakgrunnsstoff
*Norsk samfunnsvitenskapelig datatjeneste
Ricardo Costa

**Ricardo Miguel Moreira da Costa** () er ein portugisisk fotballspelar som spelar for Valencia i spansk Primera Division og for Portugal sitt landslag. Han var med på å vinna den europeiske Meisterligaen med Porto i 2004, UEFA-cupen i 2003 og vart seriemeister i Portugal med Porto i 2003, 2004 og 2006 og 2007. I 2009 vart han seriemeister i Tyskland med Wolfsburg.
João Pereira

**João Pedro da Silva Pereira** () er ein portugisisk fotballspelar som har spela for Valencia i spansk Primera Division og for Portugal sitt landslag.
António Alberto Bastos

**António Alberto Bastos Pimparel** eller **Beto** () er ein portugisisk fotballspelar som har spela for Sevilla i spansk Primera Division. Han har òg landskampar for Portugal. Han var med på å vinna Europaligaen med Porto i 2011 og vart seriemeister i Portugal med Porto same året. Han vart seriemeister i Romania då han spelte for Cluj på lån frå Porto. I 2014 var han med på å vinna Europaligaen med Sevilla.
Unikum

***Unikum*** er studentavisa til Universitetet i Agder og andre skular som er tilknytte Studentsamskipnaden i Agder. Avisa blir drive friviljug av studentar, og kjem ut ein gong i månaden frå februar til april og frå august til desember. Fyrste ordinære utgåva kom ut februar 2001, rundt eitt år etter at studentavisa *Sørvisa* hadde blitt lagt ned. I januar 2001 blei eit temanummer om UiA Campus Gimlemoen publisert. Den handla om utbygginga av den nye høgskulekampusen i Kristiansand, og var laga av mediekommunikasjonsstudentar utanfor Unikum-redaksjonen.

Unikum lagar også nyheiter for nettstaden sin Unikumnett.no.

## Unikumnett
Nettstaden Unikumnett.no blei registrert 4. juni 2004, Den har ikkje vore aktivt i bruk heile tida men sidan november 2011 har den blitt oppdatert jamleg gjennom studiesemestra.

## Styret
Styret i *Unikum* består av to representantar frå *Unikum*, éin frå Studentorganisasjonen i Agder (STA), éin frå Studentsamskipnaden i Agder (SiA) og éin frå Universitetet i Agder (UiA). Frå 1. juli 2016 består styret av:

## Kjelder


## Bakgrunnsstoff
* Unikumnett
Rui Patrício

**Rui Pedro dos Santos Patrício** () er ein portugisisk fotballspelar som spelar for Wolverhampton Wanderers. 

Han har spela for Sporting Lisboa i den portugisiske fotballigaen og for Portugal sitt landslag. Han vart cupmeister i Portugal med Sporting i 2007 og 2008. Han vart kåra til beste keeper i den portugisiske ligaen i 2012 og 2016 og til årets spelar i Sporting i 2011 og 2012. I 2016 var han med på å vinna europameisterskapen med Portugal.

## Kjelder
Vieirinha

**Adelino André Vieira de Freitas ** eller **Vieirinha** () er ein portugisisk fotballspelar som har spela for Wolfsburg i tysk Bundesliga og for Portugal sitt landslag. Han vart kåra til beste utanlandske spelar i den greske fotballigaen då han spelte for PAOK i 2011.
Éderzito Macedo

**Éderzito António Macedo Lopes **, til dagleg berre **Éder**, () er ein bissauguineansk-portugisisk fotballspelar som har spela for Sporting Braga i den portugisiske fotballigaen. Han vart europameister med Portugal i 2014, då han skåra det einaste målet i EM-finalen.

Éder vart fødd i Guinea-Bissau og flytta til Portugal då han var i tenåra. Han vart i 2012 cupmeister i Portugal med Académica de Coimbra.
Luís Neto

**Luís Carlos Novo Neto** () er ein portugisisk fotballspelar som i 2014 spela for Zenit St. Petersburg i den russiske fotballigaen. Han har òg landskampar for Portugal.
Rafa Silva

**Rafael Alexandre Fernandes Ferreira Silva** eller **Rafa** () er ein portugisisk fotballspelar som i 2014 spela for Braga i den portugisiske fotballigaen. Han har òg landskampar for Portugal.
André Almeida

**André Gomes Magalhães de Almeida** () er ein portugisisk fotballspelar som har spela for Benfica i den portugisiske fotballigaen. Han har òg landskampar for Portugal. Han vart seriemeister i Portugal med Benfica i 2014.
Warszawaoppstanden

**Warszawaoppstanden** kan vise til to militære opprør i Warszawa, hovudstaden i Polen:
* oppreisten i Warszawaghettoen i 1943 &mdash; det jødiske opprøret mot transporten av resten av ghettobefolkninga til den nazistiske konsentrasjonsleiren Treblinka,
* Warszawaoppstanden i 1944 &mdash; forsøket å frigjere Warszawa frå den tyske okkupasjonen eit år seinare.
William Carvalho

**William Silva de Carvalho** () er ein angolansk-portugisisk fotballspelar som spelar for Sporting Lisboa i den portugisiske fotballigaen. Han har òg landskampar for det portugisiske landslaget. Han vart fødd i Angola, men flytta til Portugal som lite barn.
Hélder Postiga

**Hélder Manuel Marques Postiga** () er ein portugisisk fotballspelar som har spela for Valencia i spansk Primera Division og for det portugisiske landslaget. Han var med på å vinna UEFA-cupen med Porto i 2003 og vart seriemeister i Portugal med Porto i 2003, 2006 og 2007. Han var med på å ta sølv i fotball-EM i 2004 med Portugal.
Rúben Amorim

**Rúben Filipe Marques Amorim** () er ein portugisisk fotballspelar som har spela for Benfica i den portugisiske fotballigaen og for det portugisiske landslaget. Han vart seriemeister i Portugal med Benfica i 2010 og 2014.
Tolvtonemusikk

**Tolvtonemusikk** (også **tolvtonesystemet** eller **dodekafoni**) er ein spesiell komposisjonsteknikk som blei danna av austerrikaren Arnold Schönberg. Systemet byggjer på ein viss sekvens av dei tolv tonane i den kromatiske skalaen som ein kan følgja rett, baklengs, oppdelt, transponert og så bortetter, men stadig i same rekkjefølgje. Meininga med ein slik teknikk skal vera å erstatta dur- og mollskalaene og frigjera tonaliteten.

Schönberg sine idear bygde truleg på dei til landsmannen Josef Matthias Hauer. I tillegg til Schönberg brukte elevane hans Alban Berg og Anton Webern tolvtonesystemet. Andre komponistar som har nytta det er Ernst Křenek, Luigi Dallapiccola, Frank Martin, Humphrey Searle. I Norden har det vore nytta av Karl-Birger Blomdahl, Sven-Erik Bäck, Finn Mortensen, Gunnar Sønstevold og Fartein Valen (i fri form).

## Sjå også
* atonal musikk

## Kjelder

*«Tolvtonesystemet» (16. desember 2013), *Store norske leksikon*. Fri artikkel henta 9. juni 2014.

## Bakgrunnsstoff
* Database on tone rows and tropes
Sergio Agüero

**Sergio Leonel Agüero Del Castillo** () er ein argentinsk fotballspelar som i 2014 spela for Manchester City i engelsk Premier League og for det argentinske landslaget. Han var med på å vinna Europaligaen med Atlético Madrid i 2010. Med Manchester City har han vorte seriemeister i England i 2012 og 2014. Han var med på å vinna OL-gull med Argentina i 2008. I 2007 vart han kåra til årets unge fotballspelar av FIFA. Han vart toppskårar i U20-VM same året, ei turnering som Argentina vann. I 2011/12-sesongen vart han kåra til årets spelar i Manchester City.
Tadmur-distriktet

**Tadmur-distriktet** (arabisk منطقة تدمر, *Minṭaqat Tadmur*) eller **Palmyra-distriktet** er eit distrikt (mantiqah) i Homs guvernement i Syria. I folketeljinga i 2004 hadde det eit folketal på 76&nbsp;942. Senteret i distriktet er byen Tadmur.

## Inndelingar
Distriktet Tadmur er delt inn i to underdistrikt eller nāḥiyaer (folketala er frå folketeljinga i 2004):
*Tadmur nahiyah (ناحية تدمر): folketal 55&nbsp;062.
*Al-Sukhnah nahiyah (ناحية السخنة): folketal 21&nbsp;880.

## Kjelder

**Denne artikkelen bygger på «[[:en:Palmyra District|Palmyra District]]» frå ,  den 9. juni 2014.* 
*** oppgav desse kjeldene:*